Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetukseen metsien ja ympäristövuorovaikutusten seurannasta yhteisössä (Forest Focus) /* SEK/2003/0725 lopull. - COD 2002/0164 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetukseen metsien ja ympäristövuorovaikutusten seurannasta yhteisössä (Forest Focus) 1. MENETTELY Ehdotus toimitettiin neuvostolle ja Euroopan parlamentille EY:n perustamissopimuksen 175 artiklan 1 kohdan mukaisesti (KOM(2002) 404 lopullinen - 2002/0164 (COD)) -16. heinäkuuta 2002 Alueiden komitean lausunto - 12. helmikuuta 2003 Euroopan talous- ja sosiaalikomitean lausunto - 12. joulukuuta 2002 Euroopan parlamentin lausunto (ensimmäinen käsittely) - 13. helmikuuta 2003 Euroopan parlamentin annettua lausuntonsa neuvosto vahvisti - ottaen huomioon EY:n perustamissopimuksen 250 artiklan 2 kohdan - yhteisen kantansa yksimielisesti 13.6.2003. 2. KOMISSION EHDOTUKSEN TARKOITUS Ehdotetun Euroopan parlamentin ja neuvoston asetuksen tarkoituksena on ottaa käyttöön uusi metsien ja ympäristövuorovaikutusten seurantaa koskeva yhteisön toimintasuunnitelma yhteisön metsien suojelemiseksi. Toimintasuunnitelma perustuu kahteen aiempaan neuvoston asetukseen, jotka koskevat ilmansaasteiden [1] ja metsäpalojen [2] metsäekosysteemeihin kohdistuvia vaikutuksia, sekä näillä asetuksilla aikaan saatuihin tuloksiin. Ehdotettavalla asetuksella luodaan monivuotiset puitteet, jotka kattavat aluksi kuuden vuoden jakson 2003-2008. Tavoitteena on mukauttaa edellä mainittujen asetusten soveltamisalaa siten, että saadaan aikaan joustava seurantaa koskeva toimintasuunnitelma, jonka avulla voidaan arvioida laajemmin metsäekosysteemien tilaa. Samalla yksinkertaistetaan käytössä olevia toimia yhdistämällä kummankin asetuksen osia yhdeksi metsien suojelun ja seurannan kattavaksi puiteasetukseksi. [1] Neuvoston asetus (ETY) N:o 3528/86, annettu 17 päivänä marraskuuta 1986, yhteisön metsien suojelusta ilmansaasteilta, EYVL L 326, 21.11.1986, s. 2. [2] Neuvoston asetus (ETY) N:o 2158/92, annettu 23 päivänä heinäkuuta 1992, metsäpalojen torjunnasta yhteisössä, EYVL L 217, 31.7.1992, s. 3. 3. YHTEISTÄ KANTAA KOSKEVAT KOMISSION HUOMAUTUKSET 3.1. Yleiset huomautukset Yhteinen kanta noudattelee yleisesti ottaen komission alkuperäisen ehdotuksen rakennetta. Komission ehdotuksen olennaiset osat on säilytetty. Ehdotukseen on kuitenkin tehty useita muutoksia, joista seuraavat ovat komission mielestä olennaisimpia: -Pysyvälle metsäkomitealle on annettu keskeinen rooli täytäntöönpanossa ja kehittämisessä, jossa noudatetaan sääntelymenettelyä. -Toimintasuunnitelmaan on lisätty valistuskampanjat ja metsäpalojen ehkäisytoimiin osallistuvien henkilöiden erikoiskoulutus sekä näihin toimiin tarkoitettu erillinen 500 000 euron vuotuinen rahoitus. Komissio ei voinut antaa tukeaan yhteiselle kannalle, joka hyväksyttiin yksimielisesti. Sen vuoksi komissio antoi kirjata lausumia ympäristöneuvoston kokouksen pöytäkirjaan (ks. liite I). Euroopan parlamentin ensimmäisessä käsittelyssä ehdottamat tarkistukset Euroopan parlamentti hyväksyi täysistunnossaan 13. helmikuuta 2003 ehdotukseen 45 tarkistusta. Näistä yhteensä 30 on sisällytetty yhteiseen kantaan kokonaan, osittain tai periaatteessa (tarkistukset 5, 6, 12, 15, 17, 18, 19, 20, 22, 23, 24, 25, 26, 27, 29, 30, 31, 32, 33, 36, 37, 38, 39, 40, 42, 43, 46, 47, 48, 49). Muita 15:ttä tarkistusta (tarkistukset 1, 2, 3, 4, 7, 8, 9, 10, 11, 13, 14, 16, 21, 28, 35) ei ole sisällytetty yhteiseen kantaan syistä, jotka liittyvät - tapauksen mukaan - lainsäädännön johdonmukaisuuteen ja lainsäädäntötekniikkaan, teknisen käsitteistön selkeyteen tai käytännön toteutettavuuteen. 3.1.1. Yhteiseen kantaan sisällytetyt parlamentin tarkistukset, jotka komissio on hyväksynyt muutettuun ehdotukseensa Tarkistuksessa 5 täsmennetään biologista monimuotoisuutta koskevan yleissopimuksen nimeä (ei vaikutusta suomenkieliseen versioon) ja mainitaan "ilmastonmuutosta koskeva Yhdistyneiden Kansakuntien puitesopimus". Tarkistus on sisällytetty johdanto-osan 5 kappaleeseen. Tarkistuksessa 6 korostetaan tarvetta sovittaa toimintasuunnitelman toimenpiteet yhteen olemassa olevien kansallisten, eurooppalaisten ja kansainvälisten järjestelmien kanssa siten, että otetaan huomioon toissijaisuusperiaate. Tarkistus on sisällytetty johdanto-osan 6 kappaleeseen. Tarkistuksessa 12 korostetaan, että tulevan toimintasuunnitelman on oltava sopusoinnussa lukuisissa kansainvälisissä yleissopimuksissa tehtyjen sitoumusten kanssa. Tarkistus on sisällytetty periaatteessa johdanto-osan 15 kappaleeseen. Tarkistuksen 15 mukaan vuoden 2006 jälkeisellä rahoituksella olisi oltava budjettivallan käyttäjän hyväksyntä, ja siinä olisi otettava huomioon ohjelman väliarviointi. Tämä tarkistus on sisällytetty periaatteessa 6 artiklan 3 kohtaan ja 13 artiklan 1 kohtaan. Tarkistuksella 17 muutetaan kokonaan 1 artiklan rakenne. Tarkistuksessa korostetaan tarvetta noudattaa toissijaisuusperiaatetta. Lisäksi siinä laajennetaan metsäpaloihin liittyvien toimenpiteiden soveltamisalaa (ehkäisytoimenpiteet) ja mainitaan metsien suojelutehtävät. Tämä tarkistus on otettu osittain huomioon 1 artiklassa. Tarkistuksilla 18 ja 19 parannetaan ehdotuksen muotoilua. Tarkistukset on sisällytetty 2 artiklan f ja g alakohtaan. Tarkistuksessa 20 korvataan alun perin käytetyt määritelmät pääosin FAO:n määritelmillä, mikä on hyväksyttävissä. Tämä tarkistus on otettu huomioon 3 artiklassa. Tarkistuksessa 22 ehdotetaan sanan "halutessaan" poistamista, mikä selkiyttää kyseisen artiklan merkitystä. Tämä on otettu huomioon 5 artiklan 3 kohdassa. Tarkistusten 23, 24 ja 25 sekä lisäksi tarkistusten 33 ja 36 tarkoituksena on vahvistaa jäsenvaltioiden roolia ja varmistaa komission ja jäsenvaltioiden yhteistyö tietyissä tutkimuksissa. Nämä tarkistukset on sisällytetty 6 ja 7 artiklaan sekä 11 artiklan 1 kohtaan ja 15 artiklan 1 kohtaan. Tarkistuksella 26 pidennetään kansallisten ohjelmien toimittamisen määräaikaa 60 päiväksi. Tarkistus on sisällytetty 8 artiklan 2 kohtaan. Tarkistuksen 27 tarkoituksena on tehdä selväksi, että kaikkien uusien seurantatoimien toteutus on suunniteltava ja arvioitava huolellisesti. Tarkistus on sisällytetty periaatteessa 6 artiklan 3 kohtaan. Tarkistus 29 on hyväksytty periaatteessa. Se on sisällytetty yleisempään kansallisia, eurooppalaisia ja maailmanlaajuisia seurantamekanismeja koskevaan mainintaan 1 artiklan 1 kohdassa. Tarkistuksella 30 pyritään vahvistamaan jäsenvaltioiden roolia. Tarkistus on sisällytetty periaatteessa 9 artiklaan. Mitään muutoksia, jotka liittyvät tieteellisen koordinointielimen ja Euroopan ympäristökeskuksen asemaan ja tehtäviin, ei ole hyväksytty. Tarkistus 32 on hyväksytty osittain. Euroopan ympäristökeskuksen tehtävästä säädetään yhdessä kohdassa (9 artiklan 5 kohta). Tarkistuksissa 37 ja 38 lisätään tekstiin Århusin yleissopimusta ja ympäristöä koskevan tiedon saannista annettuja yhteisön säännöksiä koskevat maininnat. Tarkistukset on sisällytetty 15 artiklan 2 ja 3 kohtaan. Tarkistuksella 39 selkiytetään raportointivelvoitetta. Tarkistus on sisällytetty 16 artiklan 3 kohtaan. Tarkistuksessa 43 lisätään uusi c alakohta "muut Euroopan maat vapaaehtoisesti omalla kustannuksellaan". Tarkistus on sisällytetty 20 artiklaan. Tarkistus 47 on otettu huomioon komission lausumassa (ks. liite I). 3.1.2. Tarkistukset, jotka komissio on hyväksynyt muutettuun ehdotukseensa mutta joita ei ole sisällytetty yhteiseen kantaan Tarkistukset 2 ja 4 ja osittain tarkistus 7: Näillä tarkistuksilla lisätään johdanto-osan kappaleisiin yleisiä toteamuksia metsien taloudellisesta ja sosiaalisesta merkityksestä yhteisössä sekä metsäpalojen ehkäisyn tärkeydestä. Komissio hyväksyy tarkistukset, vaikka ne eivät näyttäisikään olevan ehdottomasti tarpeellisia. Tarkistus 13: Tämä uusi johdanto-osan kappale on hyväksyttävissä, joskin se on päällekkäinen ehdotuksen johdanto-osan 4 ja 5 kappaleen kanssa. Tarkistus 16: Komissio olisi voinut hyväksyä tämän tarkistuksen osittain ja käyttää "Forest Focus" -tunnusta kaikissa toimintasuunnitelmaan liittyvissä toimissa. Tarkistus 28 koskee ulkopuolista ennakkoarviointia. Komissio olisi voinut hyväksyä sen, mutta se ei ole välttämätön, koska sisäinen ennakkoarviointi sopii riittävän hyvin tähän tarkoitukseen. 3.1.3. Muutetun ehdotuksen ja neuvoston yhteisen kannan pääasialliset erot Komissio ei voi hyväksyä metsäpaloihin liittyvien toimenpiteiden sisällyttämistä asetukseen, koska ne kuuluvat muun lainsäädännön soveltamisalaan (tarkistukset 1, 3, 8, 9, 10 sekä osittain 17 ja 21). Neuvoston asetuksen (ETY) N:o 2158/92 voimassaolon päättymisen jälkeen kaikki metsäpalojen ehkäisytoimenpiteet kuuluvat maaseudun kehittämistä koskevan neuvoston asetuksen (EY) N:o 1257/1999 soveltamisalaan. Ehdotettu Forest Focus -toimintasuunnitelmaa koskeva asetus, jossa säädetään metsäpalojen seurannasta, ja edellä mainittu maaseudun kehittämistä koskeva asetus täydentävät toisiaan metsäpaloihin liittyvien toimien osalta. Komissio ei voi hyväksyä, että kaksi eri säädöstä mahdollistaisi samojen toimien tukemisen. Näin tapahtuisi, jos Forest Focus -toimintasuunnitelmaan sisällytettäisiin metsäpalojen ehkäisytoimenpiteet. Neuvosto ei ole täysin noudattanut komission kantaa, vaan se on sisällyttänyt yhteisen kannan 5 artiklaan valistuskampanjat ja metsäpalojen ehkäisytoimiin osallistuvien henkilöiden erikoiskoulutuksen. Lisäksi 13 artiklan 1 kohdassa säädetään 500 000 euron vuotuisesta lisärahoituksesta näitä toimia varten. Ehdotettu toimintasuunnitelma on ominaispiirteiltään sellainen, että se täyttää tarkoin komiteamenettelystä tehdyssä neuvoston päätöksessä asetetut hallintomenettelyn kriteerit. Komiteamenettelyn muuttaminen ei näin ollen ole perusteltua (tarkistukset 31, 40 ja 46). Tuomioistuimen äskettäin antama tuomio, joka koskee Life-rahoitusvälineestä annettua asetusta, tukee tätä komission näkemystä. Neuvosto ei kuitenkaan ole noudattanut komission kantaa. Neuvoston ehdottamat uudet säännökset ja komission kanta Edellä mainittujen muutosten lisäksi neuvosto on tehnyt myös useita muita muutoksia. Monet niistä ovat varsin vähäisiä. Komissio hyväksyy periaatteessa alla luetellut muutokset, jollei toisin mainita. Käsite "metsäekosysteemi" on korvattu koko tekstissä käsitteellä "metsät". Yhteisen kannan johdanto-osan kappaleet Johdanto-osan 4 kappaleessa on uusi viittaus kuudennesta ympäristöä koskevasta toimintaohjelmasta tehtyyn Euroopan parlamentin ja neuvoston päätökseen N:o 1600/2002/EY. Johdanto-osan 5 kappaleessa korvataan ilmaus "kestävä hoito ja käyttö" ilmauksella "suojelu" ja mainitaan "biologista monimuotoisuutta koskevaan yleissopimukseen liittyvä metsien biologista monimuotoisuutta koskeva laajennettu työohjelma". Johdanto-osan 10 kappaleen sanamuotoa on muutettu metsien tilan ja haitallisten vaikutusten välisen yhteyden korostamiseksi sekä yhteyden muodostamiseksi toimenpiteisiin, joilla edistetään metsien säilyttämistä ja suojelua kestävän kehityksen hyväksi, painottaen erityisesti sellaisia toimia, joilla pyritään vähentämään metsiin kohdistuvia haitallisia vaikutuksia. Johdanto-osan 11 kappale: Tekstiin on lisätty "suojaavaa tehtävää" koskeva maininta. Johdanto-osan 13 kappaleessa mainitaan jäsenvaltioiden ja komission välinen yhteistyö toimintasuunnitelman koordinoinnissa sekä kertomusten antaminen pysyvälle metsäkomitealle. Uudessa johdanto-osan 15 kappaleessa painotetaan parlamentin tarkistuksen 12 mukaisesti, että toimintasuunnitelman puitteissa toteutettujen toimien olisi oltava sopusoinnussa asiaa koskevien yleissopimusten ja pöytäkirjojen kanssa. Uudella johdanto-osan 16 kappaleella korvataan ehdotuksen johdanto-osan 14 kappale, ja siinä mainitaan parlamentin tarkistuksen 33 mukaisesti, että komission lisäksi myös jäsenvaltioilla on velvollisuus tehdä yhteistyötä muiden elinten kanssa. Johdanto-osan 21 kappaleessa mainitaan parlamentin tarkistusten 37 ja 38 mukaisesti Århusin yleissopimus sekä yhteisön säännökset ympäristöä koskevan tiedon saannista. Johdanto-osan 26 kappaleessa todetaan, että myös muiden Euroopan maiden olisi voitava osallistua toimintasuunnitelmaan. Tämä vastaa parlamentin tarkistusta 43. Yhteisen kannan artiklat 9 artikla -Artiklan 3 kohdassa säädetään tieteellisestä neuvoa-antavasta ryhmästä, joka avustaa pysyvää metsäkomiteaa sen työskentelyn valmistelussa. 11 artikla -Artiklan 1 kohdan sanamuotoa on muutettu, mutta perussisältö (yhteistyö muiden elinten kanssa synergian aikaansaamiseksi) on säilynyt muuttumattomana. 12 artikla -Tämän artiklan 2 kohtaa on muutettu seuraavasti: 6 artiklan 2 kohdan nojalla toteutettaville toimille myönnetään rahoitustukea 75 prosenttiin asti (ehdotuksessa 50 prosenttiin asti) ja myös 7 artiklan 2 kohdan nojalla toteutettavat toimet voivat saada rahoitustukea enintään 50 prosenttia. Nämä muutokset liittyvät 6 ja 7 artiklaan tehtyihin muutoksiin, joilla vahvistetaan jäsenvaltioiden roolia ja mahdollistetaan tutkimusten tekeminen kansallisten ohjelmien puitteissa. -Artiklan 3 kohta on mukautettu 2 kohtaan tehtyjen muutosten huomioon ottamiseksi. 13 artikla -Artiklan 1 kohdan sanamuoto on muutettu kokonaan. Ehdotuksessa mainitun 52 miljoonan euron määrän lisäksi kohtaan on sisällytetty 500 000 euron vuotuinen määrä, jolla on tarkoitus rahoittaa metsäpaloihin liittyviä toimia. Rahoitusvarojen lisäämistä vuosina 2007-2008 ei enää mainita. 14 artikla -Artiklan 2 kohtaa on muutettu niiden jäsenvaltioiden tilanteen huomioon ottamiseksi, joilla on liittovaltiorakenne. Kohdan mukaan jäsenvaltioiden on nimettävä ne viranomaiset tai elimet, joilla on toimivalta toteuttaa toimintasuunnitelmaan liittyvät toimenpiteet, tämän kuitenkaan rajoittamatta olemassa olevien toimivaltaisten viranomaisten toimintaa. -Artiklan 5 kohdassa säädetään komiteamenettelystä. 4. PÄÄTELMÄT Komissio hyväksyy valtaosan neuvoston tekemistä muutoksista. Se panee merkille, että näillä muutoksilla selkeytetään erityisesti tulevaa yhteistyötä jäsenvaltioiden ja komission välillä sekä muiden elinten kanssa. Komissio ei kuitenkaan voi hyväksyä 13.6.2003 vahvistettua yhteistä kantaa, koska siihen on sisällytetty metsäpalojen ehkäisytoimenpiteitä ja koska komiteamenettelyä on muutettu tavalla, joka ei edellä esitetyistä syistä ole perusteltu. 5. KOMISSION LAUSUMAT Ks. liite I. Liite I Komission lausumat Ehdotus Euroopan parlamentin ja neuvoston asetukseksi metsien ja ympäristövuorovaikutusten seurannasta yhteisössä (Forest Focus) Metsäpalojen ehkäisytoimenpiteet "Komissio panee merkille, että neuvosto esittää 5 artiklan 2 kohdassa rahoitusta valistuskampanjoihin ja metsäpalojen ehkäisytoimiin osallistuvien henkilöiden erikoiskoulutukseen 31 päivään joulukuuta 2005 saakka, jos nämä toimenpiteet eivät sisälly maaseudun kehittämistä koskeviin jäsenvaltioiden ohjelmiin. Komissio panee merkille myös sen, että neuvoston mukaan näiden toimien rahoittamiseen annetaan 0,5 miljoonan euron lisärahoitus. Komissio muistuttaa, että metsäpalojen torjunnasta yhteisössä 23 päivänä heinäkuuta 1992 annettuun neuvoston asetukseen (ETY) N:o 2158/92 sisältyneet investointitoimet, erityisesti ehkäisy-, valvonta- ja tiedotustoimet, valistuskampanjat sekä metsätalouden alan toimintaan ja palojen ehkäisytoimiin osallistuvien henkilöiden erikoiskoulutus, ovat asetuksen (EY) N:o 1257/99 nojalla tukikelpoisia, ja ne voidaan ottaa käyttöön 1 päivästä tammikuuta 2003 tekemällä ohjelmaan muutoksia. Lisäksi komissio korostaa, että budjettivallan käyttäjä on vahvistanut vuoden 2003 budjettimäärärahaksi 13 miljoonaa euroa maksusitoumuksina (ja 7,5 miljoonaa euroa maksuina). Kaikki lisätoimet, joita tämä määräraha ei kata, edellyttäisivät lisärahoituslähdettä, joka olisi siirrettävä muista budjettikohdista ja jolloin se vähentäisi yhteisön muiden toimien määrärahoja. Tästä syystä komissio ei voi kannattaa neuvoston esittämiä lisätoimia tai lisärahoitusta." Komiteamenettely "Komissio panee merkille, että neuvosto esittää sääntelymenettelyn käyttämistä ehdotuksessa eritellyissä täytäntöönpanotoimenpiteissä eikä komission ehdottamaa hallintomenettelyä. Ottaen huomioon Euroopan yhteisöjen tuomioistuimen 21.1.2003 antaman tuomion, joka koskee ympäristöalan rahoitusvälineestä (LIFE) annettua asetusta (EY) 1655/2000, komissio vaatii, että noudatetaan menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 2 artiklan perusteita. Komissio uskoo, että koska ehdotuksessa eritellyt toimenpiteet liittyvät budjettivaikutuksiltaan huomattavien ohjelmien toteuttamiseen, ne olisi toteutettava hallintomenettelyä käyttäen. Toimenpiteet ovat hyvin ohjelmasidonnaisia, eivätkä ne ole siitä syystä laajakantoisia toimenpiteitä, eikä niillä sovelleta, mukauteta tai ajantasaisteta säädöksen säännöksiä. Tämän vuoksi komissio ei pidä sääntelymenettelyä soveltuvana. Edellä mainitun yhteisöjen tuomioistuimen tuomion mukaisesti sellaisen menettelyn valinta, joka ei ole menettelystä komissiolle siirrettyä täytäntöönpanovaltaa käytettäessä tehdyn päätöksen 2 artiklaan sisältyvien ohjeellisten perusteiden mukainen, on selkeästi selitettävä. Komissio katsoo, että tässä tapauksessa johdanto-osan kappaleessa, jossa komiteamenettelyn käyttö eritellään, ei anneta riittäviä perusteluita neuvoston päätöksen perusteista poikkeamiselle. Komissio varaa näin ollen itselleen oikeuden turvautua käytettävissään oleviin oikeuskeinoihin." 12 artiklan osalta "Komissio ilmoittaa aikovansa kiinnittää rahoitusvarojen jakamisessa erityistä huomiota 12 artiklan 2 kohdan a, b ja c alakohdassa tarkoitettujen toimien väliseen tasapainoon, jotta voidaan taata järjestelmän jatkuvuus ja tehokkuus."